Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,668.28 …
12 ก.ย. 2561

Morning Market Summary
SET ช่วงเช้าปิดที่ระดับ 1,668.28 จุด ลดลง 4.14 จุด (-0.25%) มูลค่าการซื้อขาย 23,000.43 ล้านบาท หุ้นไทยเช้านี้ยังผันผวนตามตลาดภูมิภาค เนื่องจากนักลงทุนยังกังวลเกี่ยวกับสถานการณ์การค้าระหว่างสหรัฐและประเทศคู่ค้าที่ยังไม่มีข้อสรุปและอาจรุนแรงมากขึ้น ล่าสุดจีนเตรียมขออนุมัติจาก WTO ในสัปดาห์หน้าเพื่อคว่ำบาตรสหรัฐ บ้านเราช่วงเช้ามีแรงขายในหุ้นขนาดใหญ่เป็นหลัก
Afternoon Perspective
แนวโน้มการซื้อขายช่วงบ่าย คาดจะออกมา 2 หน้า คือ รีบาวน์กลับแต่ไม่แรงหรือลงต่อ ขึ้นอยู่กับแรงซื้อขายต่างชาติและการเคลื่อนไหวของตลาดในภูมิภาคโดยดัชนีในภาคเช้า ตลาดมีความพยายามที่จะรีบาวน์แต่ทำไม่ได้ ซึ่งน่าจะเป็นผลจากยังมีแรงขายหุ้นออกมา ดังนั้นในภาคบ่ายหากไม่สามารถรีบาวน์ได้ คาดจะมีแรงขายหนักๆออกมาอีก แต่หากรีบาวน์ได้ ความกังวลเรื่องทิศทางตลาดน่าจะคลายตัวลง สำหรับหุ้นที่หนุนดัชนีในช่วงเช้าและบ่าย คาดยังคงเป็นพลังงานเป็นหลัก แต่กรอบของการทำกำไรจะต่ำ โดย มองแนวรับที่ 1665-1660 จุดและแนวต้านที่ 1675-1678 จุด แนะนำ เล่นเก็งกำไร BJC และ TRUE
Technical Pick
SET Index: ปรับตัวลดลงต่อเนื่องไปทดสอบแนวรับของกรอบแนวโน้มขาลงที่บริเวณ 1670 จุด ซึ่งเราแนะนำให้ใช้เป็นจังหวะในการเข้าซื้อหุ้น เพื่อคาดหวังการดีดกลับในระยะสั้น และมีแนวรับถัดไปที่ 1650 จุดตามกรอบแนวโน้มขาลงเป็นจังหวะในการเข้าซื้อเพิ่ม เพื่อคาดหวังการดีดกลับในระยะสั้น โดยมีแนวต้านที่1680 และ 1700 จุดเป็นแนวต้านสำคัญ
Do Day Dream (DDD TB; THB 49.75) – ซื้อ
Jasmine Telecom Systems (JTS TB; THB 1.68) – ซื้อ
 